En mand iført elefanthue truede sig lørdag aften til 1000 kroner ved en massageklinik i Nørresundby. Nordjyllands Politi fik anmeldelsen 19.09, og selvom de var fremme allerede tre minutter efter, var manden væk. Kvinden, der var på arbejde i massageklinikken på Ane Dams Gade i Nørresundby kom ikke til skade under røveriet, oplyser vagtchef ved Nordjyllands Politi Henrik Beck. - Vi var ude at lede efter manden, men vi har ikke meget at gå efter. Massøsen kunne på grund af elefanthuen ikke give noget signalement, fortæller han.
En massageklinik var lørdag aften udsat for røveri.